
[bookmark: _GoBack]Euroopan parlamentti, joka
–	ottaa huomioon 19. helmikuuta 2025 annetun komission ehdotuksen Radek Urbanin nimittämisestä yhteisen kriisinratkaisuneuvoston jäseneksi (C10-0030/2025),
–	ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014[footnoteRef:1] 56 artiklan 6 kohdan, [1:  	EUVL L 225, 30.7.2014, s. 1, ELI: http://data.europa.eu/eli/reg/2014/806/oj.] 

–	ottaa huomioon sukupuolten tasa-arvosta nimettäessä ehdokkaita talous- ja rahapolitiikkaa koskeviin EU-tehtäviin 14. maaliskuuta 2019 antamansa päätöslauselman[footnoteRef:2], [2:  	Hyväksytyt tekstit, P8_TA(2019)0211.] 

–	ottaa huomioon talous- ja rahaliiton instituutioista ja elimistä: palvelussuhteen päättymisen jälkeisten eturistiriitojen ehkäiseminen 16. tammikuuta 2020 antamansa päätöslauselman[footnoteRef:3], [3:  	Hyväksytyt tekstit, P9_TA(2020)0017.] 

–	ottaa huomioon työjärjestyksen 135 artiklan,
–	ottaa huomioon talous- ja raha-asioiden valiokunnan mietinnön (A10-0024/2025),
A.	ottaa huomioon, että asetuksen (EU) N:o 806/2014 56 artiklan 4 kohdassa säädetään, että mainitun asetuksen 43 artiklan 1 kohdan b alakohdassa tarkoitetut yhteisen kriisinratkaisuneuvoston jäsenet nimitetään ansioiden, pätevyyden, pankkitoiminta- ja rahoituskysymysten tuntemuksen sekä rahoitusalan valvonnan ja sääntelyn ja pankkien kriisinratkaisun kannalta merkityksellisen kokemuksen perusteella;
B.	ottaa huomioon, että parlamentti on sitoutunut varmistamaan sukupuolten tasapuolisen edustuksen pankki- ja finanssipalvelujen alan huipputehtävissä; katsoo, että kaikkien unionin ja kansallisten toimielinten ja elinten olisi toteutettava konkreettisia toimia sukupuolten tasapuolisen edustuksen varmistamiseksi;
C.	ottaa huomioon, että komissio hyväksyi 15. tammikuuta 2025 lopullisen luettelon ehdokkaista kriisinratkaisuneuvoston jäseneksi asetuksen (EU) N:o 806/2014 56 artiklan 6 kohdan mukaisesti;
D.	ottaa huomioon, että komissio toimitti ehdokasluettelon parlamentille asetuksen (EU) N:o 806/2014 56 artiklan 6 kohdan mukaisesti;
E.	ottaa huomioon, että komissio hyväksyi 19. helmikuuta 2025 ehdotuksen Radek Urbanin nimittämisestä yhteisen kriisinratkaisuneuvoston jäseneksi ja toimitti ehdotuksen parlamentille;
F.	ottaa huomioon, että talous- ja raha-asioiden valiokunta arvioi yhteisen kriisinratkaisuneuvoston jäseneksi esitetyn ehdokkaan pätevyyttä ja etenkin asetuksen (EU) N:o 806/2014 56 artiklan 4 kohdassa vahvistettujen edellytysten täyttymistä;
G.	ottaa huomioon, että talous- ja raha-asioiden valiokunta järjesti 3. maaliskuuta 2025 Radek Urbanin kuulemistilaisuuden, jossa tämä piti avauspuheenvuoron ja vastasi sitten valiokunnan jäsenten kysymyksiin;
1.	hyväksyy Radek Urbanin nimityksen yhteisen kriisinratkaisuneuvoston jäseneksi viiden vuoden toimikaudeksi;
2.	kehottaa puhemiestä välittämään tämän päätöksen Eurooppa-neuvostolle, neuvostolle, komissiolle sekä jäsenvaltioiden hallituksille.

